נספח 2

|  |
| --- |
| זיכרון ילדות 1 \_\_\_\_\_\_\_\_\_\_\_\_\_\_\_\_\_\_\_\_\_\_\_\_...."ועד שתסגרו את עסקיכם בזמברוב ותבואו ציון," אמר השליח בקול רועד, "מבקש אני מכם תרומה למען החלוצים היושבים בציון. אנא מכם, השיבו את נפשם. בכספכם נרכוש מזון, תרופות וצמר לבגדים. בכספכם נייבש עוד חלקת אדמה וניטע עוד כרם..." השליח הרכין את ראשו ושתק, מהרהר בינו לבינו אם הדברים שאמר חדרו ללבבות. בקצה האולם ניצבה אמי, חיה-ציפורה. פניה הלוהטות ועיניה הלחות הסגירו את המתחולל בנפשה. היא המתינה שאחרון החסידים יְפַנה את מקומו וניגשה בצעדים בוטחים אל עבר השליח מארץ ישראל. ואני המתנתי לאמי שתשוב. דרך החלון הגדול יכולתי לראות את תושבי העיירה – הנה חיים הנגר שב לביתו. ואליעזר הנפח אף הוא הלך אל ביתו. זלדה כהן, שלפני ימים מספר פתחה מאפייה קטנה בקצה הרחוב, שבה עם שקית גדולה של עוגיות שאותן תיתן לילדיה הקטנים. גם אמא תשוב עוד מעט ..."חיה-ציפורה! חיה-ציפורה!" שמעתי מבעד לחלון את קולה של שרה השכנה קורא בשמה של אמי. כשהבחינה בי עומד ומביט בה קראה: "שלוימל'ה, האם תוכל לקרוא לאמך? אנא אמור לה ששרה באה." היא עלתה במדרגות הבית והמתינה שאפתח לה את הדלת."היכן אמך, שלוימל'ה?" שאלה כשפתחתי, "זלמן בעלי שיחיה נמצא הרחק באמריקה, ואני חפצה לכתוב לו מכתב, לספר לו על החיים שהשאיר בזמברוב. נדמה לי שמרוב עושר ויוקרה כבר שכח כיצד נראית העיירה שלנו. ואמך הלוא יודעת לכתוב מכתבים, וכתב ידה יפה כַּפנינים שעל צווארה. בוודאי היא עסוקה בכתיבת מכתב לחנה-לאה או בכתיבת מכתב לפועה-רחל, שגם בעליהן באמריקה הרחוקה. אמך אישה חרוצה ומלומדת, הסופרת של כל העיירה. מה, היא איננה בבית? לאן הלכה? ומתי תבוא? לא נורא... אמתין לה כאן. ואתה חזור לעיסוקיך, שלוימל'ה חמוד." זוכר אני היטב את הרגע שבו נכנסה אמא הביתה ופניה קורנות. שרה, שהמתינה לה כל אותו הזמן, הבחינה אף היא בהתרגשות שעל פניה של אמא ולא ידעה לפרש על מה ולמה, עד שהבחינה בעוד דבר. "הו, חיה-ציפורה, היכן למען השם תכשיטייך היפים? היכן מחרוזת הפנינים ושרשרת הזהב ששכנו דרך קבע על צווארך?" שרה בחנה את אמא ונדהמה לגלות שגם הצמיד המשובץ יהלומים איננו. "הוי, שודדים! גנבים בעיירה!" צווחה וכמעט התעלפה. "אנא, כתבי לזלמן שטוב עשה שהלך, וטוב יעשה אם יחזור וייקח גם אותנו איתו." "הו, שרה, הירגעי..." אמרה אמא בחיוך והושיטה לשרה כוס לימונדה קרה. "בואי לחדר העבודה ונכתוב מכתב לזלמן שלך." המכתב לזלמן השכיח משרה את עניין התכשיטים, אך אני נותרתי מסוקרן. היכן תכשיטיה היפים של אמא? הרי כשיצאה מהבית היא ענדה אותם, במו עיני ראיתי. סוף סוף התפנתה אמא מעיסוקיה. היא אספה אותי בזרועותיה והושיבה אותי על ברכיה, וכשליטפה את שערי הבחנתי בטבעת הנישואין שנותרה על ידה. "אמא, גלי לי היכן תכשיטייך?" "שלוימל'ה שלי," לחשה אמא בקול נרגש, "יודע אתה שיש בעולם מקום נפלא. בכל תבל אין נפלא ממנו. אין הוא נפלא בגלל השמש הזוהרת שזורחת בו או בגלל השמים העמוקים והטהורים שעוטפים אותו. גם לא בגלל מחצבי הזהב ואוצרות הטבע החבויים בו ולא בגלל פירות האילן המתוקים הגדלים על אדמתו..." "אמא, גלי לי, מדוע הוא נפלא?" "הוא נפלא כי ה' בחר בו. מכל ארצות תבל בחר ה' רק בו. הוא נפלא משום קדושתו." "אמא, הלוא גם בנו, עם ישראל, בחר ה'. בכל בוקר שר איתנו המלמד 'אשר בחר בנו מכל העמים'." "שלוימל'ה, בן נבון שלי, כעת אמור אתה, למי נתן ה' את הארץ המופלאה אשר בחר?" ילד קטן הייתי, אולם הדברים שאמרה לי אמא חדרו ללבי. ידעתי, ארץ מיוחדת ומופלאה ממתינה לנו שנבוא אליה. ולארץ המופלאה נתנה אמא את כל תכשיטיה. כשאבא ומרדכי, אחי הגדול, שבו מתפילת ערבית הבחין אבא בחסרונם של התכשיטים. "חיה-ציפורה, היכן תכשיטייך היפים?" שאל בפליאה. "שליח מארץ ישראל הגיע היום לבית הכנסת... לא היה עמי דבר מלבד התכשיטים שעל גופי... לא רציתי להשיב את פניו ריקם..." אמרה אמא בשקט. דקות אחדות הביט אבא אל תוך עיניה של אמא בהערצה גלויה, אחר חייך באהבה ואמר, "אל תצטערי על תכשיטייך. אקנה לך תכשיטים חדשים, יפים מאלו שהיו לך." באותם הימים נראתה אמא יפה מתמיד. אינני יודע אם בשל תכשיטיה החדשים או מפני אור המצווה שהאיר את פניה. **תנו שם לסיפור.****כתבו בקצרה מהו הזיכרון שנחרט בליבו של שלמה הקטן.** **אלו ערכים ספג שלמה הקטן מאירוע זה .** **צטטו משפט או שניים שמוכיחים את דבריכם .**  |

|  |
| --- |
| זיכרון ילדות 2 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_אהבתי את השירה, אך יותר ממנה אהבתי את החופש והמרחבים. כשהתרחש בכיתה תעלול קטן, או נשמע קצת רעש – קולו של המורה נשמע כקול פעמונים: "גוֹרוֹנצ'יק צא!" והנה אני במקום שאהבה נפשי, בשדה הפתוח. טיפות של גשם טפטפו על ראשי בדרכי אל הנחל. כשהגעתי, ישבתי על אחת האבנים והתבוננתי על העגלות התקועות בדרכן לחיפה. אני מוכרח לצאת מכאן ולהביא פת לחם אל בטני הרעבה, הרהרתי. לפתע הבחנתי בשוקת, מִתְקן עשוי עץ שממנו משקים הרועים הערבים את עדריהם, ומיד צץ במוחי רעיון. השוקת תהיה לי לסירה.  גררתי את ה"סירה" אל תוך המים. עשיתי לי משוטים מענפים וחציתי את הנחל לצדו השני, היישר אל קיבוץ יגור. אחד מחברֵי הקיבוץ הבחין בי. הוא ידע על המצב הקשה שבו שרוי הכפר שלנו ורחמיו נכמרו על הילד הרעב. כשהושיט לי פרוסות לחם אחדות, מרוחות בריבה, לא היה גבול לאושרי.שָׂבע וטוב לב חציתי את הנחל בחזרה לכפר, וברגליים קלות שבתי הביתה. בכיסי הסתרתי פרוסת לחם ליעקב הקטן, שצימח שתי שיניים קטנטנות. בעודי בחצר הבית שמעתי את מה ששח אבא לאמא בקול שבור: "שוב ברח שלמה שלנו מבית הספר, שוב התלונן המורה על התנהגותו ונאלץ להוציאו מהכיתה..." "ולי אמר המורה לתנ"ך שלשלמה שלנו יש זיכרון מיוחד," ניסתה אמא לעודדו, "הן ראית כיצד למד בעל פה את שירת דבורה, כשהוא עומד על ראשו. דקות אחדות – והשירה שגורה על פיו. הילד מוכשר מאוד." "מה שסיפרת כעת מכאיב שבעתיים את לבי. כישרון מבוזבז הוא חולי רע. הילד רחוק מלימוד של תורה, רחוק מניגון המשנה והגמרא... הן לא באנו להקים כפר בארץ ישראל על חשבון לימוד תורתנו הקדושה!"התכווצתי בתוכי והמתנתי לשמוע מה תאמר אמי על דבריו האחרונים של אבי. אך היא לא אמרה דבר. נכנסתי בשקט אל הבית וחמקתי אל חדרי. ידעתי שהתנהגותי אינה נאותה וכאבתי על שמצער אני את הורי... לפתע שמעתי את קולה של אמי, נחוש מתמיד: "נשכור מלמד מחיפה. נשארו בידי עוד כמה חסכונות ששמרתי לעת צרה, נשתמש בהם עבור לימוד התורה של שלמה שלנו." אני, שחשתי על בשרי את המחסור בלחם ובבגד ללבוש, לא האמנתי למשמע אוזני. אמא מקדישה את מעט הכסף שנותר ללימוד התורה שלי? באותם רגעים הבנתי עד כמה יקרה התורה ללבם של הורי. עצמתי את עיני והבטחתי בכל לבי שאשתה בצמא את דברי המלמד. **תנו שם לסיפור.****כתבו בקצרה מהו הזיכרון שנחרט בליבו של שלמה הקטן.** **אלו ערכים ספג שלמה הקטן מאירוע זה .** **צטטו משפט או שניים שמוכיחים את דבריכם .**  |

|  |
| --- |
| זיכרון ילדות 3 \_\_\_\_\_\_\_\_\_\_\_\_\_\_\_\_\_\_\_\_\_יום אחד הבטתי דרך חלון העץ הגדול וראיתי מחזה מוזר. עגלות עמוסות חפצים, בגדים, ספרים וכלי בית עמדו בשיירה, ממתינות לצאת לדרך. חברי ישראל עלה על אחת העגלות יחד עם בני משפחתו. כשהבחין בי, נופף בידיו לשלום ונדמה היה לי שראיתי דמעות בעיניו.לאן הם הולכים? התפלאתי. מרדכי קרב אף הוא אל החלון. "הם חוזרים לוורשה," אמר, והשאיר אותי המום. "אינם יכולים לשאת עוד את ייסוריה של הארץ," הוסיף.  כל אותו היום התהלכתי עצוב ומהורהר. האם יוכלו אבי ואמי לשאת את ייסוריה של הארץ? הן אבא חולה מעת לעת וחום גופו עולה למעלה מארבעים מעלות, הרעב אורח תדיר בביתנו, ואני שלמה מסתובב בשדות ללא מלמד למגינת לב הורי.  מודאג ממחשבות על עתידנו בכפר עליתי על מיטתי. הרעב הציק לי, אך את ארץ ישראל לא רציתי לעזוב תמורת כל מנעמיה של ורשה. .... קמתי ממיטתי ויצאתי לנשום את אווירה של הארץ. לפתע, על השולחן, צד את עיני מכתב שהגיע מוורשה. על המעטפה היה כתוב בכתב גדול: "לכבוד משפחת גוֹרוֹנצ'יק". שלפתי את המכתב בזהירות מהמעטפה וקראתי בנשימה אחת את תוכנו: **לכבוד האדון הרב אברהם גוֹרוֹנצ'יק ורעייתו מרת חיה-ציפורה** **רוב שלומות!** **שמענו על מצבכם הקשה והנורא באדמת הקודש, על חרפת הרעב****והמחלות הרודפות אתכם, ה' ישמור ויציל. לכן מציעים אנו לכם****בזאת לשוב אל ורשה, העיר הגדולה, ואנו נדאג לכל צורכיכם ביד****רחבה ומלאה. נקנה עבורכם מפעלים חדשים בהלוואה ותשובו לחיות****בעושר וברווחה כבימי קדם. ולכשירווח לכם תחזירו את החוב.**ביד רועדת הנחתי את המכתב על השולחן. לפתע הבחנתי באבא, שכל אותו הזמן עמד מאחורי והביט בי. "אבא!" צעקתי, "אני אוהב את ארץ ישראל!" קולי נשנק מבכי. אבא חיבק אותי וליווה אותי בלי לומר דבר אל מיטתי. הוא כיסה אותי בשמיכה ונשק לראשי. דמעות רבות זלגו עיני באותו הלילה. קרני שמש של ארץ ישראל חדרו מבעד לחלוני. בלב כבד קמתי אל עבר החדר המרכזי. אמא עמדה על יד החלון הגדול המשקיף אל נמל חיפה. השמים היו בהירים ומבעד להם אפשר היה לראות את האוניות שעגנו בחוף. אבא ניגש בשקט ודחף לידיה את המכתב. אמא קראה בו במהירות, זקפה את ראשה ואמרה בקול רוטט, "אברהם יקירי, באתי הנה כדי להישאר פה כל חיי. ואם נגזר עלי למות, אמות על אדמתי. לעולם לא אחזור לוורשה."אבא התרגש למשמע דבריה הנחרצים וניגב דמעה שבצבצה מעיניו. לבי עלץ משמחה. "שלום לך ורשה, שלום ולא להתראות..." פיזמתי לעצמי. **תנו שם לסיפור.****כתבו בקצרה מהו הזיכרון שנחרט בליבו של שלמה הקטן.** **אלו ערכים ספג שלמה הקטן מאירוע זה .** **צטטו משפט או שניים שמוכיחים את דבריכם .**  |

|  |
| --- |
| זיכרון ילדות 4 \_\_\_\_\_\_\_\_\_\_\_\_\_\_\_\_\_"מאַין הכסף הזה שבידך, שלוימל'ה?" שאל אבא בפליאה כשראה אותי סופר את כל אוצרי, 37 גרוש. "הרבי נתן לי גרוש בעבור כל דף גמרא שלמדתי בעל פה," עניתי. "חיה-ציפורה, עזבי הכול ובואי!" קרא אבא לאמא, ולי אמר: "אנא, השמע באוזנינו את אשר למדת..." עמדתי זקוף, עצמתי את עיני כדי להתרכז ואמרתי בניגון את כל דפי הגמרא: "הכונס צאן לדיר ונעל בפניה כראוי ויצאה והזיקה פטור. לא נעל בפניה כראוי ויצאה והזיקה חייב. נפרצה בלילה או שפרצוה לסטים ויצאה והזיקה פטור. הוציאוה לסטים- לסטים חייבים." כשסיימתי לשנן ולהסביר את אשר אני יודע פקחתי את עיני והבחנתי בדמעות של אושר שזלגו מעיניה של אמי. גם מעיני אבי נשרו דמעות. הוא אימץ אותי אל לבו בחום.  הורי שמחו בי על התורה שלמדתי החלטתי להוסיף שמחה על שמחתם וסיפרתי להם את אשר שמעתי מהמלמד: "התלמיד הכפרי זה עתה הגיע וכבר עולה הוא על כולם." ידעתי כי ה' היה בעזרי ופתח לפני את היכלי הלימוד. מראה שמחתם של הורי עודד אותי להתאמץ עוד בלימוד התורה. הייתי משכים קום, תוחב לתוך שקית נייר מעט פרוסות לחם מרוחות בחמאה. אמנם בירושלים לא רעבנו ללחם, אבל גם לשפע פרנסה לא זכינו. אבא ניצל את ידיעותיו במסחר ופתח חנות לבדים, אך עסקיו לא הצליחו. הוא החליט ללמוד תורה בישיבת תורת חיים בעיר העתיקה, ובמלגה שהקציבו לו התפרנסנו כולנו. לבשתי את בגדי ומיהרתי לתלמוד תורה, בולע את דברי המלמד בשקיקה. **תנו שם לסיפור.****כתבו בקצרה מהו הזיכרון שנחרט בליבו של שלמה הקטן.** **אלו ערכים ספג שלמה הקטן מאירוע זה .** **צטטו משפט או שניים שמוכיחים את דבריכם .**  |

|  |
| --- |
| זיכרון ילדות 5 \_\_\_\_\_\_\_\_\_\_\_\_\_\_\_\_\_יום אחד אמר לי אבא, "שלוימל'ה, נוסעים לישיבת 'חברון'!" נרגש ונפחד התארגנתי במהירות. סירקתי את שערי וצחצחתי את נעלי. אני רוצה לישיבת חברון, אך האם הם ירצו בי? אולי אני עושה מעצמי צחוק? כבר לא הייתי בטוח ביכולותי. ברגליים כושלות עליתי במדרגות הישיבה, שקט ומהורהר. נכנסנו לחדר לא גדול, עמוס ספרים. מעבר לשולחן, העמוס ספרים אף הוא, ישב המנהל הרוחני של הישיבה. "במה אפשר לעזור לכבודו?" פנה אל אבי והתעלם לחלוטין מנוכחותי. כנראה חשב שמסיבה כלשהי, נאלץ אבי לקחת אותי עמו. אבא הצביע עלי ואמר, "הכר נא את שלמה גוֹרוֹנצ'יק. הילד מבקש ללמוד בישיבה."המנהל הסתכל על אבי, ואחר הביט בי ואמר, "נו באמת, כבודו, מדוע באתם להטריחני? וכי מנהל אני גן ילדים? זו ישיבה של גדולים בתורה..." כששמעתי את דברי המנהל נפל לבי. הורדתי את ראשי במבוכה ושתקתי. תכף נצא מכאן בבושת פנים ואבא יאמר לי, "די לחלומות! המתן שתגדל." להפתעתי אמר אבא בקול בוטח, "בחן את הילד."מילים אלו זקפו את ראשי ונסכו בי ביטחון. "חחח... אם אתם מתעקשים... בבקשה," צחק המנהל והפנה אותנו אל ראש הישיבה, הרב משה מרדכי אפשטיין. חדרו של ראש הישיבה היה מואר ומרווח. חלון לא גדול פנה אל הרחוב הירושלמי וקרני שמש נעימות חדרו בעדו. "מה למדת?" שאל הרב ופניו טובות. הרב שאל ואני עניתי. מרגע לרגע האירו פניו, עד שאמר לפתע, "אתה נשאר איתנו כאן בישיבה. תלמיד חשוב מן המניין." **תנו שם לסיפור.****כתבו בקצרה מהו הזיכרון שנחרט בליבו של שלמה הקטן.** **אילו ערכים ספג שלמה הקטן מאירוע זה .** **צטטו משפט או שניים שמוכיחים את דבריכם .**  |